|  |
| --- |
| 1. РАЗВОЈ НАЦИОНАЛНОГ ЗДРАВСТВЕНОГ РАЧУНА (НЗР)
 |

**ДОСТИГНУТА ИЗВРШЕЊА ЗА ПЕРИОД I –XII 2015**

У првој половини 2015. године према разним захтевима вршена је израда извештаја за претходни период. Обављен је пријем база података и извештаја из различитих извора. Извршена је контрола приспелих извештаја и база података о пружаоцима услуга, врстама услуга и ресурсима у здравственом систему у различитим регионима и општинама.

Изршена је сарадња са Министарством здравља и спровођене су активности на раду Експертске групе за израду Националног здравственог рачуна. Анализирана је потрошња у здравственом систему Републике Србије кроз компаративну анализу здравственог система и потрошње у Републици Србији у периоду од 2003-2013. године и стављена на сајт Института, као и : Преглед трошкова здравствене заштите у Србији према Међународној класификацији болести за период 2003–2013. године, Приказ рада на успостављању националног здравственог рачуна (НЗР) од 2004 до 2008. године, од 2008 до 2012. године и 2013 и 2014 године.

Извршено је ажурирање НЗР показатеља и материјал је послат за израду годишњих статистичких прегледа Светске здравствене организације и постављен на сајт Института за јавно здравље Србије. Изршена је припрема и учешће на радионици „Мерење сиромаштва – појмови, изазови и препоруке " као и на тренингу за коришћење „One health tool“, алатке за израчунавање трошкова програма. Учешће на радионици Светске здравствене организације за коришћење платформе за праћење финансија у здравству, учествовање у раду Панонске школе унапређења здравља са презентацијом „ Значај Националног здравственог рачуна“ и на Трећем конгресу социјалне медицине са презентацијом „Трошкови болести по међународној класификацији МКБ 10.“

Сачињен је предлог плана израде Евиденције приватних здравствених установа, приватне праксе и других правних лица која се баве здравственом делатношћу у оквиру здравственог система Републике Србије је стављен на сајт Института. Извршена је процена расположивих извора података за праћење финансијских токова у здравственом систему.

Израђено је седам НЗР табела и изведено је 54 показатеља. Извршена је припрема материјала за сајт са новом презентацијом.

**Динамика реализације:** Програм се реализује кроз континуирано ажурирање финансијских података у здравственом систему Републике Србије , примени нове методологије за праћење података о потрошњи, пружању стручно методолошке помоћи здравственим установама у евидентирању података и прикупљању података о финансијама у здравству од других институција (Министарство финансија, Републички фонд за здравствено осигурање (РФЗО), Републички завод за статистику (РЗЗС) и Министарство здравља).

**Очекивани краткорочни и дугорочни ефекти:** Обезбеђивање доступности релевантних података и анализа овлашћеним корисницима на свим нивоима у систему здравствене заштите у Републици Србији (корисници здравствене заштите, здравствени радници, руководиоци, аналитичари, доносиоци одлука...) што би требало да буде основа за боље планирање и управљање ресурсима у здравственом систему Републике Србије.

**Потенцијални ризици и предлози за њихово превазилажење:** Велики потенцијални ризик при изради НЗР је немогућност доласка до потребних података, углавном као последица недовољне свести свих неопходних партнера у формирању НЗР о важности правовременог достављања и обраде података, као и приступу. Потенцијални ризик представља и недефинисаност надлежности у међусекторској сарадњи (Министарство финансија, РФЗО, РЗЗС) приврженост свих чланова НЗР садашњег и будућег тима у раду на Националном здравственом рачуну да у задатим временским роковима обаве предвиђене задатке.

Потенцијални ризици везани су за застарелу регулативу (закон о евиденцијама, правилници и методолошка упутства). Непостојање интегрисаног компјутеризованог здравственог информационог система у здравственим установама (углавном се користе папирне форме за евиденције и извештавање). Неблаговремено ажурирање и достављање свих промена у ресурсима од стране здравствених установа заводима/институтима за јавно здравље како би базе података у сваком тренутку биле тачне и осликавале право стање. Посебан проблем је доступност података везаних за приватни сектор.

Горе наведени проблеми се превазилазе добром сарадњом са заводима/институтима, укључивањем истих у израду НЗР-а и сталним подсећањем на обавезу ажурирања података о извршеним услугама у приватном сектору и стању кадрова у приватним здравственим установама.

Очекивало се превазилажење поменутих проблема са прикупљањем података везаних за приватни сектор после формирања Међуресорног комитета и Експертске групе за израду НЗР-а, али Међуресорни комитет до данас није имао ни један састанак, тако да састанци и закључци експертске групе још увек немају могућност реализације. Сматра се да ће се проблеми превазићи и тако што ће се усвојити Предлог плана израде евиденције приватних здравствених установа, приватне праксе и других правних лица која се баве здравственом делатношћу у оквиру здравственог система Републике Србије.

**Сврсисходност и одрживост програма и активности:** Спровођење програма је неопходно за обезбеђивање основа (података) за сагледавање финансијских токова и потрошње здравственог система у Републици Србији, планирање и предлагање мера за њихово унапређење.

**Ресурси за реализацију:** У реализацији наведених активности учествује недовољан број запослених са адекватном обуком за рад са модерним ИКТ неопходним за вођење НЗР-а. Потребно је да се у израду НЗР укључе сви заводи и институти. Простор за рад на горе наведеним пословима је углавном задовољавајући али је због динамике и важности посла потребно обезбедити самосталнију организациону јединицу у којој ће бити сконцентрисани сви учесници у изради НЗР-а у Институту.

Одговорна особа Прим.доц.др Милена Гајић Стевановић

**Исказан програм/пројекат кроз активности са индикаторима и вредностима показатеља**

|  |  |  |  |
| --- | --- | --- | --- |
| **Активности којима ће се постићи планирани резултати** | **Назив показатеља** | **Вредност показатеља(исказана бројно, не описно) - очекивани резултати** | **Извршено** |
| 1. Припремне активности и рад на изради базе приватних здравствених установа у оквиру здравственог система | Број база приватних здравствених установа | 1 | 1 |
| 1.2. Сагледавање односа финансијера здравственог система и пружених услуга | Број сачињених НЗР табела | 2 | 2 |
| 1.3. Сагледавање односа здравствених установа и пружених здравствених услуга | Број сачињених НЗР табела | 1 | 2 |
| 2.1.Израда показатеља здравствене потрошње на основу табела | Број изведених показатеља | 50 | 54 |
| 2.2. Усклађивање показатеља здравствене потрошње са европским стандардима и стандардима СЗО | Попуњен упитник СЗО | 1 | 1 |
| 3.1.Анализа здравственог система и потрошње у Србији  | Написана студија | 1 | 2 |
| 3.2. Рад на повећању људских капацитета за израду НЗР | Број радионица НЗР | 2 | 5 |

**Закључак**

Из свега наведеног може се закључити да су су запослени у ИЗЈЗС у потпуности извршили све неопходне активности за реализацију програма 12-Развој Националног здравственог рачуна (НЗР) у 2015. години. У наредном периоду неопходно је, у координацији са Експертским телом и Међуресорним комитетом за израду НЗР, радити на формулисању приоритета у праћењу финансијских токова у здравственом систему Републике Србије и одговорити на постављене задатке, тако што ће се усвојити Предлог плана израде Евиденције приватних здравствених установа, приватне праксе и других правних лица која се баве здравственом делатношћу у оквиру здравственог система Републике Србије, као и што ће се укључити сви заводи за јавно здравље у прикупљање података потребних за израду НЗР-а.